NOTĂ DE FUNDAMENTARE

**Secţiunea 1.**

**Titlul proiectului de act normativ**

|  |
| --- |
| **Ordonanță de urgență a Guvernului pentru modificarea și completarea unor acte normative în domeniul infrastructurii de transport de interes național** |

**Secțiunea 2.**

**Motivele emiterii actului normativ**

|  |  |
| --- | --- |
| 1. Descrierea situaţiei actuale | Competențele Ministerului Transporturilor și Infrastructurii, exercitate în calitatea sa de organ de specialitate al administrației publice centrale privesc stabilirea, la nivel naţional, politica în domeniul transporturilor şi infrastructurii de transport, și care elaborează strategia şi reglementările specifice de dezvoltare şi de armonizare ale activităților în cadrul politicii generale a Guvernului, pe domeniile coordonate, îndeplinind rolul de autoritate de stat, în domeniul său de activitate.Ministerul Transporturilor și Infrastructurii este autoritatea publică centrală responsabilă cu implementarea politicilor de transport şi infrastructură de transport, adoptate la nivelul Uniunii Europene şi al organismelor internaționale.Ministerul Transporturilor și Infrastructurii are un rol decisiv pe care îl exercită în pregătirea, execuția și implementarea  acestor proiecte de infrastructură care vizează interesul public general și care constituie investiții publice de importanță strategică pentru România.Obiectivul trasat prin Programul Național de Redresare și Reziliență – PNRR, pentru domeniul transporturilor de interes național, este de a dezvolta o infrastructură de transport durabilă și ecologică, cu standarde de siguranță adecvate, care să contribuie la finalizarea rețelelor transeuropene de transport (TEN-T) și la descongestionarea nodurilor urbane, stimulând în același timp tranziția către un transport sustenabil la nivel naţional, fiind vizate acțiuni orientate către dezvoltarea de măsuri „environmental friendly” pe noile sectoare de transport de mare viteză, asigurarea elementelor de protecție a mediului, precum şi a sistemelor inteligente de transport (ITS) și a măsurilor de siguranță rutieră.Contribuția pe care sectorul transporturilor o are la reziliența unei economii este majoră, fiind nu numai un pilon de sprijin pentru alte sectoare, ci și o bază solidă pentru o redresare accelerată în cazul unor crize prelungite cu impact negativ semnificativ asupra societății în ansamblul ei.Pentru atingerea obiectivului propus și pentru generarea impactului preconizat sunt necesare o serie de reforme și investiții.Accesul la coridoarele din Europa de Vest, precum și la coridoarele din Europa de Est și de Sud, este dificil și limitat de capacitatea de trafic și de calitatea scăzută a infrastructurii de transport din România, limitând astfel libera circulație a mărfurilor și a persoanelor care tranzitează teritoriul national, constituind, astfel, unul dintre principalele dezavantaje ale sectorului de transport rutier, respectiv accesul insuficient al regiunilor la rețeaua centrală sau globală de transport pentru a permite mobilitatea populației, mărfurilor sau extinderea mediului de afaceri. Prin Planul Național de Redresare și Reziliență au fost configurate drept rezultate așteptate:* 429 de kilometri de autostradă construiți;
* 52 de stații electrice construite (cu 264 de puncte de încărcare);
* 625 ha de perdele forestiere liniare în lungul autostrăzilor nou construite;
* 48% din punctele negre eliminate;
* 18 parcări securizate implementate în lungul autostrăzilor nou construite.
* 429  kilometri cu sistem ITS instalat la care se adaugă și operaționalizarea sistemului ITS pe alte sectoare de autostradă deschise traficului.

Pentru proiectele rutiere propuse, cuantumul total al finanțării din fonduri PNRR este 2727 mil. EUR.Prin PNRR s-a stabilit drept termen de finalizare a proiectelor anul 2026, iar ca termen pentru semnarea contractelor de lucrări este anul 2023, neîncadrarea în aceste termene, atrăgând blocarea finanțării pentru toate proiectele din componenta de transport a PNRR.Pentru atingerea obiectivelor asumate prin PNRR, este necesară aprobarea unor măsuri legislative care să conducă la implementarea mai rapidă a proiectelor de infrastructură de transport de interes național.Având în vedere exigențele statuate de normele legale în vigoare, dar și prin deciziile Curții Constituționale a României, referitoare la justificarea situației extraordinare a oricărei ordonanțe de urgență a Guvernului, precizăm faptul că prezentul proiect de act normativ întrunește condiția mai sus menționată, ținând cont de următoarele aspecte:1. **Starea de fapt independentă** de voința Guvernului a situației extraordinare, este determinată de necesitatea aprobării unor măsuri urgente prin care legislația actuală în domeniul achizițiilor publice, dar și cea conexă implementării unui proiect de infrastructură de interes național, să fie amendate astfel încât să permită realizarea proiectelor propuse a fi finanțate din PNRR, în termenele asumate;
2. **Starea de fapt cuantificabilă** a situației extraordinare este determinată de faptul că neimplementarea în regim de urgență a propunerilor pentru modificarea/completarea prevederilor legislative, poate conduce la întârzieri în implementarea proiectelor de infrastructură de transport de interes național, finanțate din PNRR, neîncadrarea în termenele asumate, și în consecință pierderea finanțării pentru proiectul respectiv;

În același context al pierderilor financiare apreciabile urmare a neadoptării, în regim de urgență, a măsurilor propuse, se înscrie întreaga finanțare propusă din PNRR, respectiv suma de 2727 mil. EUR, finanțare care poate fi afectată de neîncadrarea în aceste termene asumate, care atrage blocarea finanțării pentru toate proiectele din componenta de transport a PNRR.Prezenta ordonanță de urgență privește un interes public general, deoarece, implementarea măsurilor propuse conduce la implementarea într-un termen mai scurt a proiectelor de infrastructură rutieră, prin reducerea timpilor necesari obținerii avizelor tehnice aferente.Prin prezentul proiect de act normativ se propun următoarele modificări legislative:1. **Amendarea Legii nr. 98/2016 privind achizițiile publice**
2. Modificarea lit. c) a alineatului (1) din articolul 104, în sensul introducerii noțiunii de reziliere independentă de culpa autorității contractante, la situațiile pentru care se poate demara o procedură fără publicarea în prealabil a unui anunț de participare.

Modificarea se justifică, dat fiind că astfel de situații generează imposibilitatea lansării unei noi licitații având în vedere stadiul fizic; termenul extrem de mare pe care îl implică lansarea și finalizarea unei noi licitații, pierderea finantarii contractului; neîncadrarea în perioada de finanțare prevăzută în PNRR; posibilitatea pierderii fondurilor europene; posibilitatea modificării naturii terenului pe care au fost deja executate lucrările; degradarea, într-un ritm alert a lucrărilor deja executate, sau alte asemenea.Prin modificarea dispoziției se propune ca încadrarea situației rezilierii contractelor, care nu sunt din culpa Autorității Contractante sau din inactiunea autoritatii contractante sau din situații create de către Autoritatea Contractantă care au condus la întârzieri contractuale pentru Antreprenor și în final la reziliere, si pentru care autoritatea contractantă a făcut tot ceea ce se putea face contractual pentru a nu se ajunge la reziliere, în categoria *"negocierea fără publicare în baza art. 104 alin. (1) litera c)"* așa cum este stipulat articolul în lege și anume:“c) *ca o masura strict necesara, atunci cand perioadele de aplicare a procedurilor de licitatie deschisa, licitatie restransa, negociere competitive sau procedura simplificata nu pot fi respectate din motive de extrema urgenta, determinate de evenimente imprevizibile si care nu se datoreaza sub nicio forma unei actiuni sau inactiuni a autoritatii contractante. In situatii in care se impune interventia imediata, autoritatea contractanta are dreptul de a realiza achizitia publica in paralel cu aplicarea procedurii de negociere fara publicarea prealabila a unui anunt de participare*”*“(4) În cazul prevăzut la alin. (1) lit. c), autoritatea contractantă nu are dreptul de a stabili durata contractului**pe o perioadă mai mare decât cea necesară pentru a face faţă situaţiei de urgenţă care a determinat aplicarea**procedurii de negociere fără publicarea prealabilă a unui anunţ de participare”*La acest tip de negociere ar trebui invitați cel puțin ofertanții care au depus oferte în cadrul procedurii inițiale și care au fost declarați admisibili. 1. Abrogarea alin. (4) al articolului 104.

Măsura preconizată este în corelare cu cea propusă la punctul 1.1. Modificarea alin. (2) a articolului 160, în sensul în care autoritatea contractantă stabilește prin anunțul de participare/ simplificat/ de concurs un singur termen-limită în care va răspunde în mod clar și complet tuturor solicitărilor de clarificare/ informațiilor suplimentare

Această modificare este de natură să descurajeze operatorii economici în practica de a depune majoritatea clarificărilor în ultima zi de adresare a întrebărilor cu scopul de a obține prelungirea termenului limită de depunere a ofertelor.1. Modificarea alin. (2) a articolului 196, în sensul instituirii termenului de o zi de la momentul stabilirii ofertantului clasat pe primul loc după aplicarea criteriului de atribuire, pentru ca autoritatea contractantă să solicite acestuia prezentarea de documente justificative actualizate prin care să demonstreze îndeplinirea tuturor criteriilor de calificare și selecție. De asemenea, se instituie termenul de maxim 7 zile lucrătoare pentru ca ofertantul să răspundă la solicitarea de clarificare, sub sancțiunea respingerii ofertei ca inacceptabilă. Acest termen poate fi prelungit la solicitarea justificată a ofertantului, cu cel mult 5 zile.

Această modificare este de natură să urgenteze finalizarea procesului de evaluare având în vedere faptul că în prezent ofertanții adresează o multitudine de solicitări de prelungire a termenului pe motiv că nu își obțin documentele de la diverse instituții, iar comisiile de evaluare, în vederea evitării unor motive de contestare, în majoritatea cazurilor acordă prelungiri.Un ofertant profesionist ar trebui să aibă deja documentele actualizate/valabile pregătite și să nu invoce dificultatea obținerii acestora de la diverse instituții pentru a justifica prelungirea termenului de răspuns.1. Abrogarea alin. (21) a art. 196, ținând cont de faptul că modificarea propusă a alin. (2) art. 196 devine aplicabilă indiferent de forma de procedură de achiziție aleasă de autoritatea contractantă.
2. Introducerea, după art. 218, a unui nou articol, respectiv art. 2181, în scopul de a crea cadrul legal necesar pentru asigurarea plății directe către furnizori, prestatori.
3. Modificarea alin. (9) a art. 221, în sensul în care, pentru situațiile de modificare a contractelor/acordurilor – cadru prevăzute la lit. f) alin. (1), în cazul în care se efectuează mai multe modificări succesive, valoarea modificărilor se va determina pe baza valorii nete cumulate a modificărilor succesive fără a se lua în calcul eventualele modificări care nu conduc la majorarea valorii contractului și care se realizează în baza mecanismului contractual/clauzelor de revizuire sau a modificărilor care vor fi suportate din cadrul altor sume pentru implementarea contractului.

În cadrul contractelor există și modificări pentru care se pot utiliza rezervele de implementare, sau alte mecanisme contractuale bine definite, și nu ar trebui cumulate cu modificările pentru care se poate utiliza articolul 221 alin (1) litera f).1. **Amendarea** **Legii nr. 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului Național de Soluționare a Contestațiilor**
2. Introducerea la art. 50, după alin. (6) a unui nou alineat, respectiv alin. (61), prin care se instituie o derogare de la termenul general prevăzut pentru depunerea întâmpinării. Termenul nou instituit de depunere al întâmpinării va fi de 15 zile de la data comunicării pârâtului a cererii de chemare în judecată de către instanță și se va aplica doar în cazul cererilor formulate în temeiul art. 53 alin. (11) din lege, respectiv în cazul proceselor şi cererilor care decurg din executarea contractelor administrative care se soluționează în primă instanță.

Justificarea instituirii acestui termen de 15 zile de la data comunicării cererii de chemare în judecată este reprezentată de:* Complexitatea unui litigiu născut în derularea unui contract de execuție lucrări este extrem de mare și necesită o perioadă mai mare de timp pentru studierea documentelor existente, pregătirea riguroasă a apărărilor;
* Existența unui număr considerabil de mare de litigii, iar un litigiu care se naște din executarea unui contract de achiziție publică ar trebui să beneficieze de un termen mai mare pentru pregătirea apărărilor.

Prevederile în baza cărora instanțele de judecată stabilesc termenul de 5 zile de formulare a întâmpinării în litigiile pe executare de contract administrativ sunt art. 54 alin. (1), cu trimitere la art. 50 alin. (6), asimilare. neexistând o depoziție expresă în acest sens în Legea ne. 101/2016.   Art. 54 alin. (1) Cererilor având ca obiect acordarea despăgubirilor pentru repararea prejudiciilor cauzate în cadrulprocedurii de atribuire, precum şi celor privind executarea, anularea, rezoluțiunea, rezilierea sau denunțareaunilaterală a contractelor li se aplică în mod corespunzător prevederile art. 50.Art. 50 alin (6) Pârâtul este obligat să depună întâmpinarea în termen de 5 zile de la comunicarea contestației de către instanța de judecată, sub sancțiunea decăderii din dreptul de a mai propune probe şi invoca excepții, în conformitate cu prevederile Legii nr. 134/2010, republicată, cu modificările ulterioare, şi să o comunice reclamantului în același termen. Reclamantul este obligat să depună răspuns în termen de 3 zile de la comunicarea întâmpinării de către pârât.Acest termen este preluat din procedura contestațiilor formulate în cadrul sau în legătură cu procedura de achiziție publică, pe încheiere de contract, direct în instanța de judecată (CAPITOLUL VI. Sistemul de remedii judiciar. SECŢIUNEA 1. Contestația formulată pe cale judiciară), fără a avea vreo legătură cu executarea contractului de achiziție publică. Este imperios necesar să se facă distincția între termenul de întâmpinare care se aplică în cazul contestațiilor și plângerilor în legătură cu achiziția publică, formulare în fața C.N.S.C. sau direct la instanța de judecată și termenul de întâmpinare în cazul unei cereri ce privește strict executarea contractului administrativ. Termenul de 5 zile, stabilit astfel de instanțele de judecată, încalcă dreptul la apărare al pârâtului cât și principiul egalității armelor în proces (în majoritatea cazurilor pârâtul este o autoritate contractantă) având în vedere că litigiile pe executare contract sunt mult mai complexe față de litigiile pe procedura de achiziție-încheiere contract, fiind vorba de pretenții extrem de mari în multe cazuri. Reclamantul are la dispoziție timp discreționar pentru a-și pregăti cererea de chemare în judecată și probatoriul, în timp ce pârâtul are la dispoziție doar 5 zile calendaristice, sau chiar 4, dacă ne raportăm și la prevederile art. 5 din Legea nr. 101/2016, care stabilesc că prima zi a termenului nu se ia în calcul, însă ultima zi se ia în calcul la împlinirea termenului. Mai mult decât atât în multe situații cererea de chemare în judecată este comunicată pârâtului joia sau vinerea, înainte de weekend sau înainte de alte zile nelucrătoare, caz în care efectivitatea și eficacitatea acestui termen se reduce la 1-3 zile, după caz. Încălcarea principiilor anterior menționate duc și la încălcarea dreptului la un proces echitabil, prevăzut de în art. 6. din C.E.D.O. Legea 101/2016 este lacunară din acest punct de vedere, fiind necesară modificarea/completarea acesteia prin introducerea unui articol distinct, care să prevadă că termenul de întâmpinare în cazul cererilor formulate în temeiul art. 53 alin(11) este de 15 zile de la data comunicării cererii de chemare în judecată pârâtului de către de instanță.1. Modificarea alineatului (11) al art. 53, în sensul completării ariei de aplicare a acestei dispoziții și pentru procesele şi cererile care decurg din rezilierea sau încetarea anticipată a contractelor de achiziție publică din motive independente de autoritatea contractantă.

Justificarea acestei măsuri rezidă în faptul că stabilirea procedurii de judecată de urgență și cu precădere, respectiv cu termene mai rapide, inclusiv pentru situația când litigiile sau cererile decurg din rezilierea sau încetarea anticipată a contractelor de achiziție publică din motive independente de autoritatea contractantă, va conduce la organizarea procedurii de achiziție publică simplificată, într-un timp cât de scurt, în cazul noii proceduri pentru obiectivul al cărui contract a fost reziliat și cauza dedusă judecății. 1. Introducerea la articolul 53, a două noi alineate, respectiv alin. (21) și (22), în sensul în care procedura ordonanței președințiale să nu fie admisibilă în materia suspendării rezilierii sau încetării anticipate a contractelor de achiziție publică, din motive independente de voință autorității contractante, și, de asemenea, prin derogare de la regulile procedurii arbitrale ale Curţii de Arbitraj Comercial Internaţional de pe lângă Camera de Comerţ şi Industrie a României, să nu fie admisibilă procedura suspendării rezilierii contractului de achiziție publică.

Prin această dispoziție se urmărește a se conferi eficiența efectelor juridice ale rezilierii și, în acest sens a nu se bloca o nouă procedură de achiziție publică, care se poate demara după ridicarea suspendării.1. Introducerea la articolul 53, după alin. (8), a unui nou alineat, respectiv alin. (9), prin care se instituie un termen pentru introducerea a acțiunii, de 30 de zile de la nașterea dreptului pentru acțiunile care decurg din rezilierea sau încetarea anticipată a contractelor de achiziție publică din motive independente de autoritatea contractantă.

Este necesară instituirea unui termen scurt înăuntrul căruia să fie introdusă acțiunea, termen care contribuie la cunoașterea de către autoritatea contractantă, într-un termen cât de scurt a soluției emise de către instanța de judecată. Acest termen va contribui și la evitarea existenței a două contracte de achiziție publică, respectiv în situația în care, dacă până la soluționarea litigiului de către instanță autoritatea contractantă finalizează o nouă procedură de achiziție publică, și după soluționarea cauzei se menține contractul reziliat. 1. Introducerea la articolul 611, după alin. (5) a unui nou alineat, respectiv alin. (51), în sensul în care, dacă Autoritățile Contractante, câștigă în mod definitiv contestațiile depuse în cadrul procedurilor de achiziții publice, acestea au obligația de a efectua demersurile necesare în vederea inițierii executării cauțiunilor constituite la CNSC de către operatorii economici care au depus contestații în vederea acoperirii prejudiciilor create de întârzierile înregistrate în finalizarea diverselor proceduri de atribuire.

Prin această modificare se urmărește descurajarea introducerii de contestații nefondate/neîntemeiate, fiind implicit redus în mod considerabil timpul necesar în vederea încheierii contractelor aferente infrastructurii critice de transport.1. **Amendarea** **Hotărârii Guvernului nr. 395/2016 pentru aprobarea**[**Normelor metodologice**](https://legislatie.just.ro/Public/DetaliiDocumentAfis/227145)**de aplicare a prevederilor referitoare la atribuirea contractului de achiziție publică/acordului-cadru din**[**Legea nr. 98/2016**](https://legislatie.just.ro/Public/DetaliiDocumentAfis/222867)**privind achizițiile publice**
2. Modificarea alin. (1) al art. 36, în sensul în care când garanţia de participare se constituie prin virament bancar sau printr-un instrument de garantare emis de o instituție de credit din România sau din alt stat sau de o societate de asigurări, în situația în care instituția de credit sau societatea de asigurare au licența de funcționare din alt stat, acestea trebuie să facă dovada că au dreptul de a funcționa pe teritoriul Uniunii Europene*.*

Este necesar să fie instituită obligația dovedirii că au dreptul de a funcționa pe teritoriul Uniunii Europene, atunci când instituția de credit sau societatea de asigurare au licența de funcționare din alt stat.1. Modificarea alin. (3) al art. 39, în sensul modificării termenului de constituire a garanției de bună execuție, de la 5 zile la 15 zile de la data semnării contractului de achiziție publică/contractului subsecvent.

 Având în vedere faptul că anumite contracte aferente obiectivelor de investiții de interes național au o valoare estimată care este de ordinul miliardelor de lei, constituirea Garanției de Bună Execuție care reprezintă de regulă 10% din valoarea contractului de lucrări, se poate prezenta ca fiind un demers complex care necesită o perioadă mai mare decât termenul de 5 zile lucrătoare cât este stabilit în prezent.Mai mult decât atât, în prezent, în implementarea unor proiecte de interes național din domeniul infrastructurii rutiere, au fost identificate blocaje generate de imposibilitatea furnizării la timp a garanțiilor de bună execuție plecându-se de la situația existentă pe piață în noile condiții determinate de starea de alertă, în contextul pandemiei generată de coronavirus, și a stării de insolvență/faliment a unor mari operatori economici din piața asiguratorilor.1. Introducerea unui nou articol, după art. 57, respectiv art. 571, prin care se statuează ca prin excepție de la obligația de publicare a Anunțurilor de atribuire, în situația în care autoritatea contractantă semnează contractul în baza deciziei primei instanțe de menținere a rezultatului procedurii, anunțul de atribuire este publicat în termen de 5 zile de la rămânerea definitivă a deciziei CNSC în temeiul căreia a fost semnat contractul de achiziție publică.

Modificarea este necesară corelării cu noile prevederi ale Legii nr. 101/2016 care prevăd obligația Autorității Contractante de a încheia contractul cu ofertantul câștigător în cazul în care CNSC/Instanța a menținut în primă etapă procesuală a contestației rezultatul procedurii, în condițiile în care dacă este publicat Anunțul de Atribuire iar ulterior Decizia CNSC este desființată, nu mai este posibilă (din punct de vedere tehnic) întoarcerea în evaluare online.1. Modificarea art. 93, prin introducerea unor dispoziții suplimentare, cu mențiunea că dispoziția actuală din acest articol a devenit alin. (1), iar dispozițiile suplimentare sunt prevăzute în alineatele următoare. Prin aceste dispoziții suplimentare se urmărește ca rezilierea contractelor de achiziție publică din motive independente de autoritatea contractantă și care nu se datorează sub nicio formă culpei sau acțiunii/inacțiunii Autorității Contractante și pentru care autoritatea contractantă a depus toate diligențele astfel încât rezilierea contractului să fie ultima măsură contractuală, să fie încadrate în condițiile prevăzute la art. 104 din lege. De asemenea, într-o astfel de situație, autoritatea contractantă are obligaţia de a invita la negocieri cel puțin ofertanții declarați admisibili la procedura de achiziție care a stat la baza semnării contractului inițial. Numărul minim de ofertanți invitați trebuie să fie suficient pentru a asigura o concurenţă reală şi, în orice situaţie, nu poate fi mai mic de 3.

Modificarea este în corelare cu propunerea de modificare a lit. c) din alin. (1) art. 104 din Legea nr. 98/2016, prin încadrarea în eveniment imprevizibil rezilierea contractului din culpa Antreprenorului, reziliere care nu se datorează în vreun fel acțiunii sau inacțiunii autorității contractante.  1. Modificarea alin. (10) al art. 126, în sensul eliminării sintagmei ”din motive obiective”, care condiționează posibilitatea modificării comisiilor de evaluare.

Propunerea de eliminare a sintagmei “*motive obiective*”, este considerată necesară, deoarece acesta este ambiguă și creează dificultăți în aplicarea textului legal, fiind supusă interpretărilor.1. Modificarea alin. (5) al articolului 131, în sensul eliminării sintagmei ”individual”, astfel în cazul procesului de selecție a candidaților sau stabilirii ofertei câștigătoare pe bază de punctaj, votul membrilor comisiei de evaluare se reflectă prin punctajul acordat fiecărei solicitări de participare/oferte în parte, și nu punctajul individual acordat fiecărei solicitări de participare/oferte în parte

Este necesar ca sintagma “*individual*” să fie eliminată, astfel încât grilele de evaluare unde se acordă același punctaj să fie semnate într-un singur exemplar de către toți membrii evaluatori pentru debirocratizarea procesului de evaluare.1. Modificarea alin. (1) a articolului 136, în sensul în care comisia de evaluare va solicita ofertantului care a depus oferta în cauză explicații cu privire la posibilitatea îndeplinirii contractului în condițiile de calitate impuse prin documentația de atribuire, în situația în care constată că prețul ofertei este aparent neobișnuit de scăzut, prin raportare la prețurile pieței și nu prin raportare la elemente de preţ ale unei oferte sunt aparent neobişnuit de scăzute.

Este necesară înlocuirea sintagmei “*elemente de preț ale unei oferte*” cu “*prețul ofertei*” întrucât această modificare ar conduce la scurtarea timpilor de evaluare și eliminarea unei prevederi interpretabile care generează practica neunitară la nivelul Autorităților Contractante.1. Introducerea unui nou alineat la art. 136, după alin. (3), respectiv alin. (4), în sensul în care conform prevederilor art. 210 alin. (1) din lege, o ofertă prezintă un preţ aparent neobişnuit de scăzut în raport cu ceea ce urmează a fi furnizat, executat sau prestat atunci când preţul ofertat, fără TVA, reprezintă mai puţin de 80% din valoarea estimată a contractului respectiv.
2. Introducerea la art. 137 alin. (2), după lit. k) a unei noi litere, respectiv lit. l), în sensul introducerii unei noi situații în care oferta este considerată inacceptabilă, respectiv dacă ofertantul nu a constituit garanția de participare, sau dacă aceasta nu respectă condițiile de fond sau de formă solicitate prin documentația de atribuire și/sau prevederile legale.

Această completare conduce la transpunea cu claritate o bună practică a autorităților contractante și ar conduce la reducerea numărului de contestații neîntemeiate introduse cu privire la motivele de respingere pentru neconstituirea corespunzătoare a garanțiilor de participare.1. Modificarea alin. (7) și alin. (8) a articolului 164, în sensul în care Autoritatea contractantă este obligată să includă clauze de ajustare/revizuire a prețului, pentru contractele care se derulează pe o perioadă ce depășește 6 luni pentru contractele de lucrări și 24 de luni pentru contractele de servicii/produse*.*

Măsura preconizată este necesară pentru corelarea cu prevederile Ordonanței de urgență a Guvernului nr. 15/2021, prin care s-a prevăzut ca obligatorie introducerea clauzei privind ajustarea pentru contractele care se derulează pe o perioada ce depășește 6 luni, modificarea fiind necesară pentru corelarea actelor normative în vigoare în domeniul achizițiilor publice.1. Modificarea alin. (5) al articolului 166, în sensul în care documentele constatatoare emise de autoritatea contractantă pentru neîndeplinirea obligațiilor contractuale de către contractant/contractant asociat si, dacă este cazul, pentru eventualele prejudicii, se publică în SEAP, în termen de 60 de zile de la data emiterii, dar nu mai devreme de data expirării termenului pentru depunerea contestațiilor.

Modificarea propusă este de natură a spori claritatea textului legal și a elimina practica neunitară la nivelul Autorităților Contractante generate de ambiguitatea formulării actuale.1. Introducerea la art. 166 a două noi alineate, respectiv alin. (52) și (53), prin care în perioada derulării Contractului, Autoritatea Contractantă are dreptul de a emite Documente Constatatoare Intermediare, în cadrul cărora va fi consemnat cel puțin stadiul contractului, și dacă este cazul, eventualele întârzieri/deficiențe în implementarea contractului precum și eventualele daune cauzate din culpa Contractantului. Astfel de documentele Constatatoare se emit în implementarea contractului la fiecare 90 de zile de la momentul semnării contractului și se publică în SEAP.

Această modificare va da posibilitatea Autorităților Contractante să informeze alte instituții cu privire la derularea necorespunzătoare a unui Antreprenor sau Prestator, chiar și înainte de finalizarea respectivelor contracte, în vederea analizării și aplicării prevederilor art. 167 alin. (1) lit. g) în timp real și în cunoștință de cauză.1. **Amendarea** **anexelor nr. 1 și 2 la** **Hotărârea Guvernului nr. 1/2018 pentru aprobarea**[**condițiilor**](https://legislatie.just.ro/Public/DetaliiDocumentAfis/196641)**generale și specifice pentru anumite categorii de contracte de achiziție aferente obiectivelor de investiții finanțate din fonduri publice**
2. Modificarea la Capitolul VIII ”Încălcarea Contractului și Reziliere”, la Clauza 64 ”Rezilierea de către Beneficiar”, la sub – clauza 64.1 alin. (1) din anexa nr. 1, dar și anexa nr. 2 , a literei a), prin eliminarea sintagmei ”grav” aferente încălcării obligațiilor de către antreprenor. În acest sens, Beneficiarul, printr-o notificare de reziliere motivată şi primită de Antreprenor cu 15 zile înainte de data rezilierii, este îndreptăţit să rezilieze Contractul în cazul în care Antreprenorul încalcă prevederile Contractului; în sensul prezentei clauze, o încălcare a prevederilor Contractului de către Antreprenor este atunci când Antreprenorul nu reuşeşte să respecte prevederile unei notificări emise în conformitate cu prevederile punctului (a) al subclauzei 63.2, în termenul rezonabil stabilit în această notificare.

Această modificare este de natură să creeze mai multe pârghii contractuale la îndemâna Beneficiarului, astfel încât să poată constrânge Antreprenorul să se mobilizeze corespunzător și să își respecte termenele și obligațiile contractuale.1. Introducerea laCapitolul VIII ”Încălcarea Contractului și Reziliere”, la Clauza 64 ”Rezilierea de către Beneficiar”, după sub – clauza 64.1, din anexa nr. 1 și nr. 2, a unei noi sub – clauze, prin care cazul de reziliere prevăzut la sub-clauza 64.1 punctul (a) este considerat eveniment imprevizibil sau situația care nu a putut fi prevăzută de Beneficiar după două notificări transmise de către Beneficiar Antreprenorului privind respectiva neîndeplinire, fiecare notificare având un termen de remediere de cel puțin 30 de zile. În condițiile în care Antreprenorul nu își îndeplinește obligațiile stabilite prin notificare, după expirarea termenului stabilit în ultima notificare, contractul va înceta de plin drept, fără somație, punere în întârziere, hotărâre judecătorească, sentință arbitrală sau orice alte formalități.

În condițiile în care Antreprenorul încalcă prevederile Contractului (culpa Antreprenorului) rezilierea de către Beneficiar reprezintă un eveniment care nu poate fi controlat de către Beneficiar și pentru care Beneficiarul, exercitându-și toată diligență, nu îl poate evita.Beneficiarul nu va fi responsabil dacă întârzierea executării Lucrărilor sau altă neîndeplinire a obligațiilor prevăzute în Contract este rezultatul unui culpe a Antreprenorului, în condițiile în care Beneficiarul și-a exercitat toată diligența necesară astfel încât să preîntâmpine aceste situații.Modificarea se justifică, dat fiind că daca nici dupa doua notificari Antreprenorul nu doreste sa remedieze situatia, se generează imposibilitatea finalizarii contractului in conditiile contractuale asumate de catre Antreprenor si devine necesara rezilierea contractului din motive care nu tin de Beneficiar. Astfel este necesara lansării unei noi licitații dar avand in vedere stadiu fizic; termenul extrem de mare pe care îl implică lansarea și finalizarea unei noi licitații, pierderea finantarii contractului; neîncadrarea în perioada de finanțare prevăzută în PNRR; posibilitatea pierderii fondurilor europene; posibilitatea modificării naturii terenului pe care au fost deja executate lucrările; degradarea, într-un ritm alert a lucrările deja executate, sau alte asemenea, se va putea aplica o procedura mai simplificata cu termene mai reduse si anume - negocierea fara publicare privind evenimentul imprevizibil.Prin modificarea clauzei contractuale se propune ca încadrarea situației rezilierii contractelor, care nu sunt din culpa Autorității Contractante sau din inactiunea autoritatii contractante sau din situații create de către Autoritatea Contractantă care au condus la întârzieri contractuale pentru Antreprenor și în final la reziliere, si pentru care autoritatea contractanta a facut tot ceea ce se putea face contractual pentru a nu se ajunge la reziliere, în categoria *"negocierea fără publicare în baza art. 104 alin. (1) litera c)"* pentru a se putea debloca intr-un timp foarte scurt investitia.1. Modificarea sub – clauzei 64.8 din Capitolul VIII ”Încălcarea Contractului și Reziliere”, la Clauza 64 ”Rezilierea de către Beneficiar”, din anexa nr. 1 și nr. 2, în sensul scurtării termenului în care Supervizorul certifică valoarea Lucrărilor, în caza de reziliere a contractului de la 90 de zile la 25 de zile după data rezilierii.

Reducerea termenului de finalizarea a tuturor situațiilor aferente contractului reziliat de la 90 de zile la 25 de zile, va aduce beneficii autorităților contractante astfel încât acestea să dețină toate informațiile necesare din teren la data rezilierii, în scopul lansării noilor proceduri de achiziție publică, iar prin intermediul Supervizorului să se evite dublarea execuției unor lucrări sau plata acestora în viitorul contract.1. Modificarea sub – clauzei 64.9 din Capitolul VIII ”Încălcarea Contractului și Reziliere”, la Clauza 64 ”Rezilierea de către Beneficiar”, din anexa nr. 1 și nr. 2, în sensul scurtării termenului de la 90 de zile la 25 de zile înăuntrul căruia Supervizorul, după reziliere, întocmește un raport privind Lucrările executate de Antreprenor (inclusiv Documentelor Antreprenorului produse)

Reducerea termenului de finalizarea a tuturor situațiilor aferente contractului reziliat de la 90 de zile la 25 de zile, va aduce beneficii autorităților contractante astfel încât acestea să dețină toate informațiile necesare din teren la data rezilierii, în scopul lansării noilor proceduri de achiziție publică, iar prin intermediul Supervizorului să se evite dublarea execuției unor lucrări sau plata acestora în viitorul contract.1. Modificarea la Capitolul VIII ”Încălcarea Contractului și Reziliere”, la Clauza 65 ”Rezilierea de către Antreprenor”, la sub – clauza 65.1 alin. (1) din anexa nr. 1 și nr. 2, a literei b), în sensul în care Antreprenorul, printr-o notificare de reziliere motivată și primită de Beneficiar cu 15 zile înainte de data rezilierii, este îndreptățit să rezilieze Contractul, dacă Beneficiarul și/sau Personalul său nu își îndeplinesc obligațiile Contractuale, după trei notificări transmise de către Antreprenor Beneficiarului privind această neîndeplinire, fiecare notificare având un termen de remediere de cel puțin 30 de zile. Orice notificare de reziliere a Antreprenorului transmisa Beneficiarului cu nerespectarea prezentei prevederi este nula si nu isi va produce efecte.
2. Introducerea La Capitolul ”Soluţionarea Litigiilor și Legea”, la Clauza 70 ”Dispute şi arbitraj” din anexa nr. 1 și nr. 2, după sub-clauza 70.2 a unei noi subclauze, respectiv subclauza 70.21, prin care se instituie ca prin excepție, în cazul în care disputele nu se soluționează pe cale amiabilă, litigiile în legătură cu interpretarea, încheierea, executarea, modificarea şi încetarea contractelor pot fi soluţionate prin instanțele de drept comun sau prin arbitraj. Modalitatea de soluționare a litigiilor prin instanțele de drept comun sau prin arbitraj va fi stabilită de către Autoritatea Contractantă, în documentația de atribuire.

Prin această completare se urmărește asigurarea unei alte alternative de soluționare a litigiilor născute din executarea contractelor de lucrări care este de natură atât să reducă timpii de soluționare a disputelor contractuale cât și să asigure soluții corecte și unitare cu privire la acestea. Modalitatea de soluționare va fi stabilită prin documentația de atribuire.Posibilitatea instituirii modalității de soluționare și prin instanțele de drept comun, este justificată și prin faptul că în executarea unui contract de achiziție publică de lucrări este necesar a se raportat și la specificul dreptului intern, la principii și norme de drept, pe care instanțele de judecată române la aplică în mod evident în activitatea lor specifică. De asemenea, art. 53 și 57 din Ordonanța de urgentă a Guvernului nr.101/2016 prevăd faptul că litigiile se supun soluționării la instanțele de drept comun, dar și faptul că părțile pot agrea ca litigiul să fie soluționat pe calea arbitrajului.1. Modificarea la Capitolul ”Soluţionarea Litigiilor și Legea”, la Clauza 70 ”Dispute şi arbitraj” din anexa nr. 1 și nr. 2, la sub - clauza 70.3, a primei teze, în sensul în care modalitatea de soluționare prin arbitraj să fie prevăzută în documentația de atribuire.

Măsura preconizată este în corelare cu propunerea de la punctul 6.1. Introducerea La Capitolul ”Soluţionarea Litigiilor și Legea”, la Clauza 70 ”Dispute şi arbitraj” din anexa nr. 1 și nr. 2, după sub – clauza 70.5, a unei noi sub – clauze, sub – clauza 70.6, prin care este statuată și modalitatea de soluționare a litigiilor prin instanțele de drept comun.

Măsura preconizată este în corelare cu propunerea de la punctul 6.1. Modificarea la Capitolul IV ”Executarea Contractului și Întârzieri” din anexa nr. 2, a Clauzei 33 ”Începerea”, în sensul scurtării termenului de la 30 de zile la 15 zile de la semnarea Acordului Contractual,în careSupervizorul va emite Ordinul Administrativ de Începere a Activității de Proiectare către Antreprenor cu notificarea Datei de Începere a Activității de Proiectare. De asemenea, se urmărește statuarea faptului că Supervizorul va trimite Antreprenorului Ordinul Administrativ de Începere a Execuției Lucrărilor numai în condițiile în care a fost finalizat Proiectul Tehnic de Execuție și au fost obținute Autorizațiile de Construire. Supervizorul va stabili în cadrul Ordinului Administrativ de Începere a Execuției Lucrărilor Data de Începere a Lucrărilor, data care nu va depăși 30 de zile de la momentul transmiterii Ordinului Administrativ de Începere a Execuției Lucrărilor. Ordinul Administrativ de Începere a Execuției Lucrărilor poate fi emis și pe Secțiuni/Sectoare. Totodată se prevede faptul că Antreprenorul va începe execuția Lucrărilor la Data de începere a Lucrărilor și va continua execuția Lucrărilor cu promptitudine și fără întârzieri.

Prin această modificare se elimină un motiv frecvent utilizat de antreprenori în formularea de revendicări, respectiv acela că au toate resursele de personal/utilaje etc mobilizate atât pentru etapa de proiectare cât și pentru cea de execuție, iar orice întârziere survenită în implementarea contractului generează costuri semnificative în seama Beneficiarului și implicit, asupra Bugetului de Stat.1. **Amendarea** **Legii apelor nr. 107/1996**
2. Introducerea la art. 25, după alin. (7) a unui nou alineat, respectiv alin. (8), prin care să se instituie o excepție de la regulile prevăzute la alin. (5) și (6), pentru proiectele de infrastructură de transport de interes național, în sensul în care utilizarea terenurilor din domeniul public al apelor este permisă în baza avizului de gospodărire a apelor, fără încheierea unui protocol cu administratorul bunului sau acordul expres al proprietarului.

Instituirea excepției va conduce la obținerea într-un termen mult mai scurt a avizului de gospodărire a apelor, și prin urmare a acordului de mediu și a autorizației de construire pentru proiectele de infrastructură de transport de interes național.Pentru a urgenta procedura de emitere a autorizației de construire pentru proiectele de infrastructură rutieră de interes național este necesară instituirea unui derogări de la art. 25 alin. (5) și (6), prin care utilizarea terenurilor din domeniul public al apelor să fie permisă în baza avizului de gospodărire a apelor, fără încheierea unui protocol cu administratorul bunului sau acordul expres al proprietarului.Există situații în care la etapa emiterii acordului de mediu, unde se solicită acordul autorităților din domeniul apelor, procedura de emitere a avizului din partea acestor din urmă autorități este greoaie și implică de multe ori alte demersuri, cum ar fi dovedirea existenței unui drept real care să confere posibilitatea construirii în vecinătatea apelor. Existența unui drept real care să permită construirea în astfel de zone se obține, de regulă prin încheierea de protocoale între administratorul drumului de interes național și cei din domeniul apelor. Însă există și situații în care pentru dobândirea unui drept real care să confere posibilitatea construirii în aceste de zone, așa cum se cere prin avizul reprezentanților din domeniul apelor, implică emiterea unor acte normative având ca obiect transferul dreptului de proprietate.Toate aceste demersuri, fie încheierea protocoalelor, fie aprobarea unor acte normative privind transferul dreptului de administrare sunt condiție sine qua non pentru emiterea avizului de gospodărire a apelor, aviz care este cerut pentru emiterea acordului de mediu. Considerăm că prin această modificare legislativă, se poate scurta termenul de emitere a avizului de mediu si a autorizației de construire, urmând ca pe parcursul executării lucrărilor, beneficiarul acestora să se îngrijească și de obținerea acestor protocoale sau acte normative privind darea în administrare a terenurilor în zona albiei. 1. **Amendarea Legii nr. 50/1991 privind autorizarea executării lucrărilor de construcții**
2. Introducerea unui nou articol, după art. 432, respectiv art. 433, prin care prin excepție de la prevederile art. 8 alin. (2) privind emiterea autorizației de desființare, ca urmare a emiterii autorizației de construire aferente infrastructurii de transport de interes național, emisă potrivit art. 43 alin. (1), pentru construcțiile aflate pe terenurile situate pe coridorul de expropriere, nu mai este necesară emiterea autorizației de desființare.

Prin măsura preconizată se urmărește scurtarea termenului în care Antreprenorul poate să demareze efectiv construcția unui obiectiv. De multe ori în culoarul de expropriere se regăsesc construcții, care prin decizia de expropriere devin proprietate publică a statului, dar care nu pot fi demolate decât prin obținerea unui certificat de urbanism și cu respectarea întregii proceduri prevăzută de Legea nr. 50/1991.Ca exemplu, pentru desființarea unor construcții expropriate identificate pe amplasamentul obiectivului de investiții, este necesar a se obține Certificat de Urbanism și ulterior  autorizația de desființare, obținerea unei autorizații de desființare putând dura și 90 de zile, în funcție de avizele stabilite prin Certificatul de Urbanism emis de către unitatea administrativ teritorială pe raza căreia este identificat imobilul. Punerea la dispoziție a terenului necesar pentru realizarea lucrărilor este o obligație a beneficiarului lucrării. Orice întârziere în ceea ce privește îndeplinirea obligației de punere la dispoziție a terenului necesar, conferă antreprenorului drept la solicitarea unor extensii de timp și costuri suplimentare.1. Introducerea, la art. 44 a unui nou alineat, după alin. (1), respectiv alin. (11), prin care se instituie o excepție de la regula generală, care prevede că toate reglementările tehnice se aprobă prin ordin comun al ministrului dezvoltării, lucrărilor publice și administrației și al ministrului transporturilor. Prin instituirea acestei excepții se urmărește ca pentru lucrările de infrastructură de transport de interes național, reglementările tehnice se aprobă prin ordin al ministrului transporturilor și infrastructurii care se va publica în Monitorul Oficial al României, Partea I.

Necesitatea modificării cadrului legislativ actual prevăzut în Legea nr. 10/1995, republicată, cu modificările și completările ulterioare, astfel încât Ministerul Transporturilor și Infrastructurii să aibă calitatea de inițiator al reglementărilor tehnice pentru infrastructura de transport de interes național, pornind de la experiența exclusivă pe care această autoritate publică centrală o are în implementarea proiectelor de infrastructură de transport de interes național, precum și de la necesitatea scurtării termenelor de avizare a reglementărilor tehnice pentru acest tip de infrastructură.De asemenea, reglementările tehnice aflate în vigoare necesită a fi adaptate la noile tehnologii utilizate la nivel european în domeniul construcțiilor de infrastructură de transport, iar acest demers trebuie realizat într-un termen cât de scurt posibil.1. **Amendarea** **Legii nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local**
2. Modificarea art. 3, în sensul în care obiectul de reglementare al legii să fie completat și cu faptul că dispozițiile acesteia tratează și regimul juridic al bunurilor proprietate publică a statului și cea unităților administrativ - teritoriale, prin derogare de la prevederile art. 293 și art. 299 din Ordonanța de urgență a Guvernului nr. 57/2019 privind Codul Administrativ, doar pentru realizarea lucrărilor de utilitate publică prevăzute la art. 2 alin. (1) lit. a), respectiv pentru lucrările de construcţie, reabilitare şi modernizare de drumuri şi parcări de interes naţional, judeţean şi local, precum şi toate lucrările de construcţie, reabilitare şi extindere a infrastructurii feroviare publice, lucrările necesare dezvoltării reţelei de transport cu metroul şi de modernizare a reţelei existente, lucrările de dezvoltare a infrastructurii aeroportuare, precum şi a infrastructurii de transport naval.

Facem mențiunea că prin completarea art. 3 cu cele mai sus menționate, textul actual al acestui articol va deveni alin. (1) al acestui articol.Prin statuarea faptului că Legea nr. 255/2010 va reglementa și regimul juridic al bunurilor proprietate publică a statului și cea unităților administrativ - teritoriale, prin derogare de la prevederile art. 293 și art. 299 din Ordonanța de urgență a Guvernului nr. 57/2019 privind Codul Administrativ se va crea cadrul general prin care demersurile prevăzute de articolul antemenționat, reprezentate de emiterea unor acte normative ulterioare hotărârii prin care a fost declanșată procedura de expropriere, privind transferul dreptului de proprietate și/sau stabilirea administratorului, să nu mai fie întreprinse, pentru categoria de lucrări prevăzute la art. 2 alin. (1) lit. a) din lege. Acest demers va conduce la posibilitatea ca beneficiarul acestor lucrări să obțină într-un termen mai scurt autorizația de construire (dovedirea existenței dreptului de proprietate sau a unui alt drept real, fiind condiție sine qua non pentru obținerea acesteia) pentru obiectiv și punerea la dispoziția Antreprenorului a terenului necesar pentru realizarea acestor lucrări.1. Introducerea la art. 5, după alin. (1) a unui nou alineat, respectiv alin. (11), astfel încât pentru realizarea lucrărilor de utilitate publică prevăzute la art. 2 alin. (1) lit. a), prin hotărârea prevăzută la alin. (1), respectiv prin hotărârea prin care se aprobă coridorul de expropriere și declanșarea procedurilor de expropriere, să se aprobe inclusiv lista imobilelor proprietate publică a statului sau a unităților administrativ – teritoriale.

Măsura preconizată este în corelare cu cea prevăzută la punctul 1 și 7.1. Introducerea la art. 5, după alin. (5) a două noi alineate, respectiv alin. (51) și (52), în sensul în care pentru realizarea lucrărilor de utilitate publică prevăzute la art. 2 alin. (1) lit. a) din lege, eliberarea amplasamentului prin devierea/protejarea rețelelor amplasate în zona unde se vor desfășura lucrările de execuție, să se realizează de către expropriator, în regie proprie sau prin antreprenorul din contractul de execuție al lucrării de utilitate publică, în baza proiectului tehnic pentru relocare utilități avizat de deținătorul de utilități. De asemenea, este prevăzut că deținătorul de utilități are obligația de emitere a avizului pentru proiectul tehnic pentru relocare utilități, în termen de maxim 15 zile calendaristice de la data depunerii acestuia de către expropriator.

Măsura preconizată se impune, deoarece se scurtează din termenul de realizare a acestor relocări, și în consecință nu se vor mai înregistra întârzieri în implementarea obiectivului de investiție. De asemenea, în cazul în care relocările vor fi în sarcina antreprenorului, se va evita posibilitatea emiterii de revendicări, pentru nepunerea la dispoziție a terenului necesar pentru execuția lucrărilor, nepunere la dispoziție generată de faptul că aceste utilități nu sunt relocate. Totodată, Beneficiarul lucrărilor va reclama întotdeauna un interes sporit pentru relocare, unul mai mare decât al deținătorul de utilități, deoarece Beneficiarul nu își dorește ca implementarea obiectivului principal să aibă de suferit.În prezent, în ciuda faptului că există cadrul legal, precum și disponibilitățile pentru asigurarea contravalorii lucrărilor de relocare a utilităților, deținătorii de utilități nu procedează la eliberarea amplasamentului în termenul prevăzut la art. 5 alin. (5), în acest sens creându-se întârzieri în realizarea lucrărilor la obiectivul de investiției. Pentru acest motiv se propune o altă soluție, prin care expropriatorul să realizeze lucrările de relocare, în regie proprie sau prin antreprenorul din contractul de lucrări al obiectivului de investiție, în baza proiectului tehnic aprobat de deținătorul de utilități.Măsura preconizată este doar pentru lucrările prevăzute la art. 2 alin. (1) lit. a) din lege. Având în vedere faptul că astfel cum este în prezent statuată dispoziția de la alin. (5) a art. 5 din lege, aceasta se aplică și lucrărilor prevăzute la art. 2 alin. (1) lit. a), pentru ca instituirea excepției de la alin. (51) și (52) să își producă efecte juridice este necesar a se modifica și alin. (5) prin eliminarea aplicării acesteia pentru lucrările prevăzute la art. 2 alin. (1) lit. a) din lege.1. Modificarea alin. (5) al articolului 5 pentru ca dispozițiile acesteia să nu se aplice și pentru lucrările prevăzute la art. 2 alin. (1) lit. a) din lege.

Pentru această categorie de lucrări se vor aplica dispozițiile alin. (51) și (52) din art. 5.Justificările pentru această măsură preconizată sunt prezentate la punctul 3.1. Introducerea a două noi alineate la art. 8, respectiv alin. (23) și (24), în sensul în care pentru lucrările prevăzute la art. 2 alin. (1) lit. a) din lege, se vor reduce termenele de prezentare a documentelor doveditoare a dreptului de proprietate sau a unui alt drept real asupra imobilelor supuse exproprierii de către titularii acestor drepturi, de la 20 de zile calendaristice la 10 zile calendaristice, precum și cel de eliberarea a imobilelor, (termen menționat în notificarea către titularii acestor drepturi a aprobării procedurii de expropriere), de la 30 de zile lucrătoare la 10 zile lucrătoare.

Scopul măsurii preconizate conduce la emiterea deciziei de expropriere într-un termen mult mai scurt decât în prezent, aproximativ de la 45 de zile cum este în prezent la 25 de zile. Această măsură va avea efect inclusiv asupra urgentării obținerii autorizației de construire și punerii la dispoziția Antreprenorului a terenului necesar pentru realizarea lucrărilor.1. Introducerea la art. 9 a unui nou alineat, după alin. (1), respectiv alin. (11), prin care se instituie un moment diferit de emitere al deciziei de expropriere, pentru lucrările prevăzute la art. 2 alin. (1) lit. a) din lege, având în vedere că pentru această categorie de lucrări au fost scurtate anumite termene de la acre se calculează posibilitatea emiterii deciziei de expropriere. În acest sens, pentru lucrările prevăzute la art. 2 alin. (1) lit. a) din lege decizia de expropriere rămâne a fi emisă în cel mult 5 zile de la epuizarea termenelor prevăzute la art. 8, însă trimiterea corectă trebuie făcută la alin. (23) și (24) a acestui articol.
2. Introducerea la art. 9, după alin. (4) a două noi alineate, respectiv alin. (41) și (42), prin care se instituie pentru realizarea lucrărilor de utilitate publică prevăzute la art. 2 alin. (1) lit. a), derogări de prevederile art. 299 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, în sensul în care imobilele proprietate publică a statului cuprinse în hotărârea prevăzută la art. 5, trec de drept în administrarea reprezentantului expropriatorului, la data publicării acesteia. De asemenea, tot pentru realizarea lucrărilor de utilitate publică prevăzute la art. 2 alin. (1) lit. a), se instituie derogare de prevederile art. 293 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, în sensul în care imobilele proprietate publică a unităților administrativ - teritoriale cuprinse în hotărârea prevăzută la art. 5, trec de drept în proprietate publică a statului și în administrarea reprezentantului expropriatorului, la data publicării acesteia.

Măsura preconizată este în corelare cu cea prevăzută la punctul 1 și 2.1. Introducerea la art. 11, după alin. (610) a unui nou alineat, respectiv alin. (611), prin care pentru realizarea lucrărilor de utilitate publică prevăzute la art. 2 alin. (1) lit. a), procedura de modificare, prin hotărâre a Guvernului, a listei proprietarilor, aşa cum rezultă din evidenţele Agenţiei Naţionale de Cadastru şi Publicitate Imobiliară sau ale unităţilor administrativ-teritoriale, prevăzută la art. 5, implicit, modificarea hotărârii de expropriere, în sensul excluderii imobilelor ce urmează a se restitui, va fi demarată de către expropriator până la semnarea procesului-verbal de recepție la terminarea lucrărilor. Decizia de restituire se emite în termen de 5 zile lucrătoare de la emiterea hotărârii Guvernului de modificare, cu privire la imobilele pentru care a fost emisă anterior decizia de expropriere.

Prin această măsură se vor putea restitui și acele terenuri pentru care nu s-a putut face încadrarea în termenul de 60 de zile de la modificarea studiului de fezabilitate, a proiectului tehnic sau a detaliilor de execuție, și care s-au dovedit că nu mai sunt utile pentru construcția obiectivului de investiție.Condiționalitatea actuală referitoare la încadrarea în termenul de 60 de zile de la data la care a intervenit revizuirea studiului de fezabilitate, modificarea sau definitivarea proiectului de execuție ori a detaliilor de execuție, înăuntrul căruia expropriatorul ar trebui să hotărârea de restituire, nu acoperă toate situațiile existente, în care la o anumită fază de execuție a lucrării se descoperă că anumite terenuri expropriate nu mai sunt necesare pentru realizarea obiectivului, imobile care ar putea fi restituite foștilor proprietari.1. Introducerea la art. 12, după alin. (1) a unui nou alineat, respectiv alin. (11), prin care pentru lucrările de utilitate publică prevăzute la art. 2 alin. (1) lit. a), terenurile necesare gropilor de împrumut să poată fi expropriate, iar după finalizarea lucrărilor, terenurile expropriate pentru asigurarea gropilor de împrumut să poată fi predate autorităților publice locale, pe raza cărora se situează.

În scopul asigurării gropilor de împrumut necesare pentru efectuarea lucrărilor, Beneficiarul a întreprins deja demersuri referitoare la identificarea potențialelor terenuri, precum și efectuarea de analize și teste geotehnice prin care să se determine viabilitatea acestor terenuri astfel încât ele să poată deservi gropilor de împrumut.În scopul evitării formulării de către Antreprenor a unor posibile revendicări generate de nepunerea la dispoziție a gropilor de împrumut necesare realizării acestui obiectiv de investiție, măsura preconizată vizează completarea art. 12, pentru lucrările prevăzute la art. 2 alin. (1) lit. a) din lege, cu dispoziții privind posibilitatea exproprierii pentru asigurarea gropilor de împrumut, astfel cum era legiferat în în vechea reglementare privind exproprierea, respectiv Legea 198/2004.Precizăm faptul că gropile de împrumut reprezintă o componentă importantă în procesul de execuție a oricărui proiect de infrastructură de transport de interes național.Forma actuală a art. 12 din Legea 255/2010, cu modificările și completările ulterioare, lasă loc de interpretări, în sensul în care nu reiese cu claritate faptul că Beneficiarul unei lucrări de infrastructură de transport de interes național poate să exproprieze pentru asigurarea acestor gropi de împrumut.1. Introducerea la art. 14, după alin. (3) a două noi alineate, respectiv alin. (4) și (5) prin care se statuează faptul că masa lemnoasă rămasă după scoaterea din circuitul forestier, va reveni Regiei Naţionale a Pădurilor – Romsilva, în cazul terenurilor proprietate publică sau foștilor proprietari, în cazul terenurilor expropriate.

 1. Introducerea la art. 28, după alin. (5) a unui nou alineat, respectiv alin. (6), astfel încât prevederile alin. (1) – (5) din acest articol nu se aplicăpentru lucrările de utilitate publică prevăzute la art. 2 alin. (1) lit. a), pentru care se aplică alin.(41) și (42) a art. 9.

Măsura preconizată este în legătură cu cele prevăzute la punctele 1, 2 și 7. 1. **Amendarea Ordonanței de urgență a Guvernului nr. 101/2020 privind unele măsuri pentru implementarea proiectelor cu finanțare din fonduri europene în vederea evitării riscului de dezangajare pentru perioada de programare 2014-2020**
2. Introducerea unui nou articol, respectiv 251, prin care dispozițiile art. 12, 13 și 25 să nu se aplice pentru proiectele de infrastructură de transport de interes național.

Această măsură este în corelare cu măsurile preconizate la punctul VII, subpunctele 3 și 4.1. **Amendarea** **Legii nr. 10/1995 privind calitatea în construcții**
2. Introducerea la art. 10, după alin. (2), a unui nou alineat, respectiv alin. (3), prin care prin excepție de la prevederile alin. (2) pentru lucrările de infrastructură de transport de interes național, reglementările tehnice să se aprobă prin ordin al ministrului transporturilor și infrastructurii, care se va publica în Monitorul Oficial al României, Partea I.

Măsura preconizată este în corelare cu cea propusă la punctul VI, subpunctul 2.1. **Propuneri conexe pentru urgentarea proiectelor de infrastructură de transport de interes național**

Pentru emiterea într-un termen mult mai scurt a certificatului de urbanism, a avizelor solicitate prin certificatul de urbanism, autorizației de construire și a actelor de reglementare în domeniul mediului, astfel încât execuția efectivă a unui obiectiv de investiții în infrastructura de transport de interes național, să nu mai fie amânată cu perioadele lungi de timp în care se obțin aceste avize, se propun următoarele măsuri:- Pentru proiectele de infrastructură de transport de interes național, autoritățile competente pentru emiterea certificatelor de urbanism, autoritățile/entitățile care emit avize solicitate prin certificatul de urbanism, inclusiv cele referitoare la relocările de utilități, precum și autoritatea competentă pentru emiterea autorizației de construire, au obligația eliberării certificatelor/avizelor/autorizației, în termen de 15 de zile calendaristice de la data depunerii notificării eliberării acestora de către beneficiarul lucrărilor.- Pentru proiectele de infrastructură de transport de interes național, autoritățile competente pentru protecția mediului, au obligația de eliberare a actelor de reglementare în termen de 30 de zile lucrătoare, de la data depunerii documentației aferente de către beneficiarul lucrărilor.- Pentru proiectele de infrastructură de transport de interes național, prin certificatul de urbanism sunt solicitate avizele/acordurile care se referă strict la tipul de lucrări necesare pentru realizarea proiectului de infrastructură, fiind interzisă solicitarea de avize/acorduri care nu au temei tehnic şi legal în raport cu obiectul proiectului. Proiectele de infrastructură de transport de interes național sunt scutite de la plata oricăror taxe sau tarife solicitate prin certificatele de urbanism și stabilite prin hotărârile consiliilor locale sau județene.- În termen de 15 de zile calendaristice de la data depunerii notificării eliberării acestora,autoritățile competente pentru emiterea certificatelor de urbanism, autoritățile/entitățile care emit avize solicitate prin certificatul de urbanism, precum și cea competentă pentru emiterea autorizației de construire, pot transmite, o singură dată, certificatele, avizele, autorizațiile de construire, condiționate, motivate temeinic din punct de vedere tehnic și economic, după caz. În această situație, beneficiarul proiectelor de infrastructură de transport de interes național,transmite autorităților competente pentru emiterea certificatelor de urbanism, autorităților/entităților care emit avize solicitate prin certificatul de urbanism, precum și celei competente pentru emiterea autorizației de construire, clarificările/completările/modificările, după caz asupra condiționărilor impuse. După transmiterea de către beneficiarul proiectelor de infrastructură de transport de interes național, a clarificărilor/completărilor/modificărilor, nu se mai emite un nou certificat, aviz, autorizație de construire, rămânând valabile cele emise inițial și clarificate/completate/modificate după caz. - În situația în care certificatele, avizele sau autorizațiile de construire nu sunt emise în condițiile și termenele antemenționate, documentația depusă de către beneficiarul lucrării se consideră asumată de autoritățile/entitățile competente în emiterea acestora.În această situație, autoritățile competente pentru emiterea certificatelor de urbanism, autoritățile/entitățile care emit avize solicitate prin certificatul de urbanism, precum și cea competentă pentru emiterea autorizației de construire, au obligația de emitere, în 5 zile calendaristice de la epuizarea termenului de 15 zile, a certificatelor, avizelor sau autorizațiile de construire, după caz. În situația în care certificatul de urbanism, avizele solicitate prin certificatul de urbanism sau autorizația de construire nu se emit nici după epuizarea acestui termen de 5 zile, documentația depusă de beneficiarul lucrării de infrastructură de transport de interes național ține loc de certificat/aviz/autorizație.   |
| 11.În cazul proiectelor de acte normative care transpun legislația comunitara sau creează cadrul pentru aplicarea directa a acesteia | Proiectul de act normativ nu se referă la acest domeniu. |
| 2.Schimbări preconizate |  Prin prezentul act normativ se propune aprobarea:**Modificarea și completarea Legii nr. 98/2016, după cum urmează:*** Modificarea lit. c) a alineatului (1) din articolul 104, în sensul introducerii noțiunii de reziliere independentă de culpa autorității contractante, la situațiile pentru care se poate demara o procedură fără publicarea în prealabil a unui anunț de participare;
* Abrogarea alin. (4) a art. 104;
* Modificarea alin. (2) a articolului 160, în sensul în care autoritatea contractantă stabilește prin anunțul de participare/ simplificat/ de concurs un singur termen-limită în care va răspunde în mod clar și complet tuturor solicitărilor de clarificare/ informațiilor suplimentare
* Modificarea alin. (2) a articolului 196, în sensul instituirii termenului de o zi de la momentul stabilirii ofertantului clasat pe primul loc după aplicarea criteriului de atribuire, pentru ca autoritatea contractantă să solicite acestuia prezentarea de documente justificative actualizate prin care să demonstreze îndeplinirea tuturor criteriilor de calificare și selecție. De asemenea se instituie termenul de maxim 7 lucrătoare zile pentru ca ofertantul să răspundă la solicitarea de clarificare, sub sancțiunea respingerii ofertei ca inacceptabilă. Acest termen poate fi prelungit la solicitarea justificata a ofertantului, cu cel mult 3 zile lucrătoare.
* Abrogarea alin. (21) a art. 196, ținând cont de faptul că modificarea propusă a alin. (2) art. 196 devine aplicabilă indiferent de forma de procedură de achiziție aleasă de autoritatea contractantă.
* Introducerea, după art. 218, a unui nou articol, respectiv art. 2181, în scopul de a crea cadrul legal necesar pentru asigurarea plății directe către furnizori, prestatori.
* Modificarea alin. (9) a art. 221, în sensul în care, pentru situațiile de modificare a contractelor/acordurilor – cadru prevăzute la lit. f) alin. (1), în cazul în care se efectuează mai multe modificări succesive, valoarea modificărilor se va determina pe baza valorii nete cumulate a modificărilor succesive fără a se lua în calcul eventualele modificări care nu conduc la majorarea valorii contractului și care se realizează în baza mecanismului contractual/clauzelor de revizuire sau a modificărilor care vor fi suportate din cadrul altor sume pentru implementarea contractului.

**Modificarea și completarea Legii nr. 101/2016, după cum urmează:*** Introducerea la art. 50, după alin. (6) a unui nou alineat, respectiv alin. (61), prin care se instituie o derogare de la termenul general prevăzut pentru depunerea întâmpinării. Termenul nou instituit de depunere al întâmpinării va fi de 15 zile de la data comunicării pârâtului a cererii de chemare în judecată de către instanță și se va aplica doar în cazul cererilor formulate în temeiul art. 53 alin. (11) din lege, respectiv în cazul proceselor şi cererilor care decurg din executarea contractelor administrative care se soluționează în primă instanță.
* Modificarea alineatului (11) al art. 53, în sensul completării ariei de aplicare a acestei dispoziții și pentru procesele şi cererile care decurg din rezilierea sau încetarea anticipată a contractelor de achiziție publică din motive independente de autoritatea contractantă.
* Introducerea la articolul 53, a două noi alineate, respectiv alin. (21) și (22), în sensul în care procedura ordonanței președințiale să nu fie admisibilă în materia suspendării rezilierii sau încetării anticipate a contractelor de achiziție publică, din motive independente de voință autorității contractante, și, de asemenea, prin derogare de la regulile procedurii arbitrale ale Curţii de Arbitraj Comercial Internaţional de pe lângă Camera de Comerţ şi Industrie a României, să nu fie admisibilă procedura suspendării rezilierii contractului de achiziție publică.
* Introducerea la articolul 53, după alin. (8), a unui nou alineat, respectiv alin. (9), prin care se instituie un termen pentru introducerea a acțiunii, de 30 de zile de la nașterea dreptului pentru acțiunile care decurg din rezilierea sau încetarea anticipată a contractelor de achiziție publică din motive independente de autoritatea contractantă.
* Introducerea la articolul 611, după alin. (5) a unui nou alineat, respectiv alin. (51), în sensul în care dacă Autoritățile Contractante, câștigă în mod definitiv contestațiile depuse în cadrul procedurilor de achiziții publice, acestea au obligația de a efectua demersurile necesare în vederea inițierii executării cauțiunilor constituite la CNSC de către operatorii economici care au depus contestații în vederea acoperirii prejudiciilor create de întârzierile înregistrate în finalizarea diverselor proceduri de atribuire.

**Modificarea și completarea Hotărârii Guvernului nr. 395/2016, după cum urmează:*** Modificarea alin. (1) al art. 36, în sensul în care când garanţia de participare se constituie prin virament bancar sau printr-un instrument de garantare emis de o instituție de credit din România sau din alt stat sau de o societate de asigurări, în situația în care instituția de credit sau societatea de asigurare au licența de funcționare din alt stat, acestea trebuie să facă dovada că au dreptul de a funcționa pe teritoriul Uniunii Europene*.*
* Modificarea alin. (3) al art. 39, în sensul modificării termenului de constituire a garanției de bună execuție, de la 5 zile la 15 zile de la data semnării contractului de achiziție publică/contractului subsecvent.
* Introducerea unui nou articol, după art. 57, respectiv art. 571, prin care se statuează ca prin excepție de la obligația de publicare a Anunțurilor de atribuire, în situația în care autoritatea contractantă semnează contractul în baza deciziei primei instanțe de menținere a rezultatului procedurii, anunțul de atribuire este publicat în termen de 5 zile de la rămânerea definitivă a deciziei CNSC în temeiul căreia a fost semnat contractul de achiziție publică.
* Modificarea art. 93, prin introducerea unor dispoziții suplimentare, cu mențiunea că dispoziția actuală din acest articol a devenit alin. (1), iar dispozițiile suplimentare sunt prevăzute în alineatele următoare. Prin aceste dispoziții suplimentare se urmărește ca rezilierea contractelor de achiziție publică din motive independente de autoritatea contractantă și care nu se datorează sub nicio formă culpei sau acțiunii/inacțiunii Autorității Contractante și pentru care autoritatea contractantă a depus toate diligențele astfel încât rezilierea contractului să fie ultima măsură contractuală, să fie încadrate în condițiile prevăzute la art. 104 din lege. De asemenea, într-o astfel de situație, autoritatea contractantă are obligaţia de a invita la negocieri cel puțin ofertanții declarați admisibili la procedura de achiziție care a stat la baza semnării contractului inițial. Numărul minim de ofertanți invitați trebuie să fie suficient pentru a asigura o concurenţă reală şi, în orice situaţie, nu poate fi mai mic de 3
* Modificarea alin. (10) al art. 126, în sensul eliminării sintagmei ”din motive obiective”, care condiționează posibilitatea modificării comisiilor de evaluare.
* Modificarea alin. (5) al articolului 131, în sensul eliminării sintagmei ”individual”, astfel în cazul procesului de selecție a candidaților sau stabilirii ofertei câștigătoare pe bază de punctaj, votul membrilor comisiei de evaluare se reflectă prin punctajul acordat fiecărei solicitări de participare/oferte în parte, și nu punctajul individual acordat fiecărei solicitări de participare/oferte în parte
* Modificarea alin. (1) a articolului 136, în sensul în care comisia de evaluare va solicita ofertantului care a depus oferta în cauză explicații cu privire la posibilitatea îndeplinirii contractului în condițiile de calitate impuse prin documentația de atribuire, în situația în care constată că prețul ofertei este aparent neobișnuit de scăzut, prin raportare la prețurile pieței și nu prin raportare la elemente de preţ ale unei oferte sunt aparent neobişnuit de scăzute.
* Introducerea unui nou alineat la art. 136, după alin. (3), respectiv alin. (4), în sensul în care conform prevederilor art. 210 alin. (1) din lege, o ofertă prezintă un preţ aparent neobişnuit de scăzut în raport cu ceea ce urmează a fi furnizat, executat sau prestat atunci când preţul ofertat, fără TVA, reprezintă mai puţin de 80% din valoarea estimată a contractului respectiv.
* Introducerea la art. 137 alin. (2), după lit. k) a unei noi litere, respectiv lit. l), în sensul introducerii unei noi situații în care oferta este considerată inacceptabilă, respectiv dacă ofertantul nu a constituit garanția de participare, sau dacă aceasta nu respectă condițiile de fond sau de formă solicitate prin documentația de atribuire și/sau prevederile legale.
* Modificarea alin. (7) și alin. (8) a articolului 164, în sensul în care Autoritatea contractantă este obligată să includă clauze de ajustare/revizuire a prețului, pentru contractele care se derulează pe o perioadă ce depășește 6 luni pentru lucrări și 24 de luni pentru servicii/furnizare*.*
* Modificarea alin. (5) al articolului 166, în sensul în care documentele constatatoare emise de autoritatea contractantă pentru neîndeplinirea obligațiilor contractuale de către contractant/contractant asociat si, dacă este cazul, pentru eventualele prejudicii, se publică în SEAP, in termen de 60 de zile de la data emiterii, dar nu mai devreme de data expirării termenului pentru depunerea contestațiilor.
* Introducerea la art. 166 a două noi alineate, respectiv alin. (52) și (53), prin care în perioada derulării Contractului, Autoritatea Contractantă are dreptul de a emite Documente Constatatoare Intermediare, în cadrul cărora va fi consemnat cel puțin stadiul contractului, și dacă este cazul, eventualele întârzieri/deficiențe în implementarea contractului precum și eventualele daune cauzate din culpa Contractantului. Astfel de documentele Constatatoare se emit în implementarea contractului la fiecare 90 de zile de la momentul semnării contractului și se publică în SEAP.

**Modificarea și completarea Hotărârii Guvernului nr. 1/2018, după cum urmează:*** Modificarea la Capitolul VIII ”Încălcarea Contractului și Reziliere”, la Clauza 64 ”Rezilierea de către Beneficiar”, la sub – clauza 64.1 alin. (1) din anexa nr. 1, dar și anexa nr. 2 , a literei a), prin eliminarea sintagmei ”grav” aferente încălcării obligațiilor de către antreprenor. În acest sens, Beneficiarul, printr-o notificare de reziliere motivată şi primită de Antreprenor cu 15 zile înainte de data rezilierii, este îndreptăţit să rezilieze Contractul în cazul în care Antreprenorul încalcă prevederile Contractului; în sensul prezentei clauze, o încălcare a prevederilor Contractului de către Antreprenor este atunci când Antreprenorul nu reuşeşte să respecte prevederile unei notificări emise în conformitate cu prevederile punctului (a) al subclauzei 63.2, în termenul rezonabil stabilit în această notificare
* Introducerea laCapitolul VIII ”Încălcarea Contractului și Reziliere”, la Clauza 64 ”Rezilierea de către Beneficiar”, după sub – clauza 64.1, din anexa nr. 1 și nr. 2, a unei noi sub – clauze, prin care cazul de reziliere prevăzut la sub-clauza 64.1 punctul (a) este considerat eveniment imprevizibil sau situația care nu a putut fi prevăzută de Beneficiar după două notificări transmise de către Beneficiar Antreprenorului privind respectiva neîndeplinire, fiecare notificare având un termen de remediere de cel puțin 30 de zile. În condițiile în care Antreprenorul nu își îndeplinește obligațiile stabilite prin notificare, după expirarea termenului stabilit în ultima notificare, contractul va înceta de plin drept, fără somație, punere în întârziere, hotărâre judecătorească, sentință arbitrală sau orice alte formalități
* Modificarea sub – clauzei 64.8 din Capitolul VIII ”Încălcarea Contractului și Reziliere”, la Clauza 64 ”Rezilierea de către Beneficiar”, din anexa nr. 1 și nr. 2, în sensul scurtării termenului în care Supervizorul certifică valoarea Lucrărilor, în caza de reziliere a contractului de la 90 de zile la 25 de zile după data rezilierii.
* Modificarea sub – clauzei 64.9 din Capitolul VIII ”Încălcarea Contractului și Reziliere”, la Clauza 64 ”Rezilierea de către Beneficiar”, din anexa nr. 1 și nr. 2, în sensul scurtării termenului de la 90 de zile la 25 de zile înăuntrul căruia Supervizorul, după reziliere, întocmește un raport privind Lucrările executate de Antreprenor (inclusiv Documentelor Antreprenorului produse)
* Modificarea la Capitolul VIII ”Încălcarea Contractului și Reziliere”, la Clauza 65 ”Rezilierea de către Antreprenor”, la sub – clauza 65.1 alin. (1) din anexa nr. 1 și nr. 2, a literei b), în sensul în care Antreprenorul, printr-o notificare de reziliere motivată și primită de Beneficiar cu 15 zile înainte de data rezilierii, este îndreptățit să rezilieze Contractul, dacă Beneficiarul și/sau Personalul său nu își îndeplinesc obligațiile Contractuale, după trei notificări transmise de către Antreprenor Beneficiarului privind această neîndeplinire, fiecare notificare având un termen de remediere de cel puțin 30 de zile. Orice notificare de reziliere a Antreprenorului transmisa Beneficiarului cu nerespectarea prezentei prevederi este nula si nu isi va produce efecte.
* Introducerea La Capitolul ”Soluţionarea Litigiilor și Legea”, la Clauza 70 ”Dispute şi arbitraj” din anexa nr. 1 și nr. 2, după sub-clauza 70.2 a unei noi subclauze, respectiv subclauza 70.21, prin care se instituie ca prin excepție, în cazul în care disputele nu se soluționează pe cale amiabilă, litigiile în legătură cu interpretarea, încheierea, executarea, modificarea şi încetarea contractelor pot fi soluţionate prin instanțele de drept comun sau prin arbitraj. Modalitatea de soluționare a litigiilor prin instanțele de drept comun sau prin arbitraj va fi stabilită de către Autoritatea Contractantă, în documentația de atribuire.
* Modificarea la Capitolul ”Soluţionarea Litigiilor și Legea”, la Clauza 70 ”Dispute şi arbitraj” din anexa nr. 1 și nr. 2, la sub - clauza 70.3, a primei teze, în sensul în care modalitatea de soluționare prin arbitraj să fie prevăzută în documentația de atribuire.
* Introducerea La Capitolul ”Soluţionarea Litigiilor și Legea”, la Clauza 70 ”Dispute şi arbitraj” din anexa nr. 1 și nr. 2, după sub – clauza 70.5, a unei noi sub – clauze, sub – clauza 70.6, prin care este statuată și modalitatea de soluționare a litigiilor prin instanțele de drept comun.
* Modificarea la Capitolul IV ”Executarea Contractului și Întârzieri” din anexa nr. 2, a Clauzei 33 ”Începerea”, în sensul scurtării termenului de la 30 de zile la 15 zile de la semnarea Acordului Contractual,în careSupervizorul va emite Ordinul Administrativ de Începere a Activității de Proiectare către Antreprenor cu notificarea Datei de Începere a Activității de Proiectare. De asemenea, se urmărește statuarea faptului că Supervizorul va trimite Antreprenorului Ordinul Administrativ de Începere a Execuției Lucrărilor numai în condițiile în care a fost finalizat Proiectul Tehnic de Execuție și au fost obținute Autorizațiile de Construire. Supervizorul va stabili în cadrul Ordinului Administrativ de Începere a Execuției Lucrărilor Data de Începere a Lucrărilor, data care nu va depăși 30 de zile de la momentul transmiterii Ordinului Administrativ de Începere a Execuției Lucrărilor. Ordinul Administrativ de Începere a Execuției Lucrărilor poate fi emis și pe Secțiuni/Sectoare. Totodată se prevede faptul că Antreprenorul va începe execuția Lucrărilor la Data de începere a Lucrărilor și va continua execuția Lucrărilor cu promptitudine și fără întârzieri.

**Completarea** **Legii nr. 107/1996, după cum urmează:*** Introducerea la art. 25, după alin. (7) a unui nou alineat, respectiv alin. (8), prin care să se instituie o excepție de la regulile prevăzute la alin. (5) și (6), pentru proiectele de infrastructură de transport de interes național, în sensul în care utilizarea terenurilor din domeniul public al apelor este permisă în baza avizului de gospodărire a apelor, fără încheierea unui protocol cu administratorul bunului sau acordul expres al proprietarului.

**Completarea** **Legii nr. 50/1991, după cum urmează:*** Introducerea unui nou articol, după art. 432, respectiv art. 433, prin care prin excepție de la prevederile art. 8 alin. (2) privind emiterea autorizației de desființare, ca urmare a emiterii autorizației de construire aferente infrastructurii de transport de interes național, emisă potrivit art. 43 alin. (1), pentru construcțiile aflate pe terenurile situate pe coridorul de expropriere, nu mai este necesară emiterea autorizației de desființare.
* Introducerea, la art. 44 a unui nou alineat, după alin. (1), respectiv alin. (11), prin care se instituie o excepție de la regula generală, care prevede că toate reglementările tehnice se aprobă prin ordin comun al ministrului dezvoltării, lucrărilor publice și administrației și al ministrului transporturilor. Prin instituirea acestei excepții se urmărește ca pentru lucrările de infrastructură de transport de interes național, reglementările tehnice se aprobă prin ordin al ministrului transporturilor și infrastructurii care se va publica în Monitorul Oficial al României, Partea I.

**Modificarea și completarea** **Legii nr. 255/2010, după cum urmează:*** Modificarea art. 3, în sensul în care obiectul de reglementare al legii să fie completat și cu faptul că dispozițiile acesteia tratează și regimul juridic al bunurilor proprietate publică a statului și cea unităților administrativ - teritoriale, prin derogare de la prevederile art. 293 și art. 299 din Ordonanța de urgență a Guvernului nr. 57/2019 privind Codul Administrativ, doar pentru realizarea lucrărilor de utilitate publică prevăzute la art. 2 alin. (1) lit. a), respectiv pentru lucrările de construcţie, reabilitare şi modernizare de drumuri şi parcări de interes naţional, judeţean şi local, precum şi toate lucrările de construcţie, reabilitare şi extindere a infrastructurii feroviare publice, lucrările necesare dezvoltării reţelei de transport cu metroul şi de modernizare a reţelei existente, lucrările de dezvoltare a infrastructurii aeroportuare, precum şi a infrastructurii de transport naval.
* Introducerea la art. 5, după alin. (1) a unui nou alineat, respectiv alin. (11), astfel încât pentru realizarea lucrărilor de utilitate publică prevăzute la art. 2 alin. (1) lit. a), prin hotărârea prevăzută la alin. (1), respectiv prin hotărârea prin care se aprobă coridorul de expropriere și declanșarea procedurilor de expropriere, să se aprobe inclusiv lista imobilelor proprietate publică a statului sau a unităților administrativ – teritoriale.
* Introducerea la art. 5, după alin. (5) a două noi alineate, respectiv alin. (51) și (52), în sensul în care pentru realizarea lucrărilor de utilitate publică prevăzute la art. 2 alin. (1) lit. a) din lege, eliberarea amplasamentului prin devierea/protejarea rețelelor amplasate în zona unde se vor desfășura lucrările de execuție, să se realizează de către expropriator, în regie proprie sau prin antreprenorul din contractul de execuție al lucrării de utilitate publică, în baza proiectului tehnic pentru relocare utilități avizat de deținătorul de utilități. De asemenea, este prevăzut că deținătorul de utilități are obligația de emitere a avizului pentru proiectul tehnic pentru relocare utilități, în termen de maxim 15 zile calendaristice de la data depunerii acestuia de către expropriator.
* Modificarea alin. (5) al articolului 5 pentru ca dispozițiile acesteia să nu se aplice și pentru lucrările prevăzute la art. 2 alin. (1) lit. a) din lege.
* Introducerea a două noi alineate la art. 8, respectiv alin. (23) și (24), în sensul în care pentru lucrările prevăzute la art. 2 alin. (1) lit. a) din lege, se vor reduce termenele de prezentare a documentelor doveditoare a dreptului de proprietate sau a unui alt drept real asupra imobilelor supuse exproprierii de către titularii acestor drepturi, de la 20 de zile calendaristice la 10 zile calendaristice, precum și cel de eliberarea a imobilelor, (termen menționat în notificarea către titularii acestor drepturi a aprobării procedurii de expropriere), de la 30 de zile lucrătoare la 10 zile lucrătoare.
* Introducerea la art. 9 a unui nou alineat, după alin. (1), respectiv alin. (11), prin care se instituie un moment diferit de emitere al deciziei de expropriere, pentru lucrările prevăzute la art. 2 alin. (1) lit. a) din lege, având în vedere că pentru această categorie de lucrări au fost scurtate anumite termene de la acre se calculează posibilitatea emiterii deciziei de expropriere. În acest sens, pentru lucrările prevăzute la art. 2 alin. (1) lit. a) din lege decizia de expropriere rămâne a fi emisă în cel mult 5 zile de la epuizarea termenelor prevăzute la art. 8, însă trimiterea corectă trebuie făcută la alin. (23) și (24) a acestui articol.
* Introducerea la art. 9, după alin. (4) a două noi alineate, respectiv alin. (41) și (42), prin care se instituie pentru realizarea lucrărilor de utilitate publică prevăzute la art. 2 alin. (1) lit. a), derogări de prevederile art. 299 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, în sensul în care imobilele proprietate publică a statului cuprinse în hotărârea prevăzută la art. 5, trec de drept în administrarea reprezentantului expropriatorului, la data publicării acesteia. De asemenea, tot pentru realizarea lucrărilor de utilitate publică prevăzute la art. 2 alin. (1) lit. a), se instituie derogare de prevederile art. 293 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, în sensul în care imobilele proprietate publică a unităților administrativ - teritoriale cuprinse în hotărârea prevăzută la art. 5, trec de drept în proprietate publică a statului și în administrarea reprezentantului expropriatorului, la data publicării acesteia.
* Introducerea la art. 11, după alin. (610) a unui nou alineat, respectiv alin. (611), prin care pentru realizarea lucrărilor de utilitate publică prevăzute la art. 2 alin. (1) lit. a), procedura de modificare, prin hotărâre a Guvernului, a listei proprietarilor, aşa cum rezultă din evidenţele Agenţiei Naţionale de Cadastru şi Publicitate Imobiliară sau ale unităţilor administrativ-teritoriale, prevăzută la art. 5, implicit, modificarea hotărârii de expropriere, în sensul excluderii imobilelor ce urmează a se restitui, va fi demarată de către expropriator până la semnarea procesului-verbal de recepție la terminarea lucrărilor. Decizia de restituire se emite în termen de 5 zile lucrătoare de la emiterea hotărârii Guvernului de modificare, cu privire la imobilele pentru care a fost emisă anterior decizia de expropriere
* Introducerea la art. 12, după alin. (1) a unui nou alineat, respectiv alin. (11), prin care pentru lucrările de utilitate publică prevăzute la art. 2 alin. (1) lit. a), terenurile necesare gropilor de împrumut să poată fi expropriate, iar după finalizarea lucrărilor, terenurile expropriate pentru asigurarea gropilor de împrumut să poată fi predate autorităților publice locale, pe raza cărora se situează.
* Introducerea la art. 14, după alin. (3) a două noi alineate, respectiv alin. (4) și (5) prin care se statuează faptul că masa lemnoasă rămasă după scoaterea din circuitul forestier, va reveni Regiei Naţionale a Pădurilor – Romsilva, în cazul terenurilor proprietate publică sau foștilor proprietari, în cazul terenurilor expropriate.
* Introducerea la art. 28, după alin. (5) a unui nou alineat, respectiv alin. (6), astfel încât prevederile alin. (1) – (5) din acest articol nu se aplicăpentru lucrările de utilitate publică prevăzute la art. 2 alin. (1) lit. a), pentru care se aplică alin.(41) și (42) a art. 9.

**Completarea** **Ordonanței de urgență a Guvernului nr. 101/2020, după cum urmează:*** Introducerea unui nou articol, respectiv 251, prin care dispozițiile art. 12, 13 și 25 să nu se aplice pentru proiectele de infrastructură de transport de interes național.

**Completarea Legii nr. 10/1995, după cum urmează:**- Introducerea la art. 10, după alin. (2), a unui nou alineat, respectiv alin. (3), prin care prin excepție de la prevederile alin. (2) pentru lucrările de infrastructură de transport de interes național, reglementările tehnice să se aprobe prin ordin al ministrului transporturilor și infrastructurii, care se va publica în Monitorul Oficial al României, Partea I.**Propuneri conexe pentru urgentarea proiectelor de infrastructură de transport de interes național*** Pentru emiterea într-un termen mult mai scurt a certificatului de urbanism, a avizelor solicitate prin certificatul de urbanism, autorizației de construire și a actelor de reglementare în domeniul mediului, astfel încât execuția efectivă a unui obiectiv de investiții în infrastructura de transport de interes național, să nu mai fie amânată cu perioadele lungi de timp în care se obțin aceste avize.
 |
| 3.Alte informații | Nu au fost identificate. |

**Secțiunea 3.**

**Impactul socio-economic al proiectului de act normativ**

|  |  |
| --- | --- |
| 1.Impactul macroeconomic. | Proiectul de act normativ nu se referă la acest domeniu. |
| 11.Impactul asupra mediului concurenţial si domeniul ajutoarelor de stat. | Proiectul de act normativ nu se referă la acest domeniu. |
| 2.Impactul asupra mediului de afaceri. | Proiectul de act normativ nu se referă la acest domeniu. |
| 21.Impactul asupra sarcinilor administrative | Proiectul de act normativ nu se referă la acest domeniu. |
| 22.Impactul asupra întreprinderilor mici şi mijlocii | Proiectul de act normativ nu se referă la acest domeniu. |
| 3.Impactul social | Proiectul de act normativ nu se referă la acest domeniu. |
| 4.Impactul asupra mediului  | Proiectul de act normativ nu se referă la acest domeniu. |
| 5.Alte informaţii | Nu au fost identificate. |

 **Secțiunea 4.**

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

|  |  |  |  |
| --- | --- | --- | --- |
| Indicatori | Anul curent | Următorii 4 ani  | Media pe cinci ani |
| - mii lei - |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit  |  |  |  |  |  |  |
| (ii) impozit pe venit  |  |  |  |  |  |  |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor de stat:  |  |  |  |  |  |  |
| (i) contribuţii de asigurări  |  |  |  |  |  |  |
| 2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat:  |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 3. Impact financiar, plus/minus, din care:  |  |  |  |  |  |  |
| a) buget de stat  |  |  |  |  |  |  |
| b) bugete locale  |  |  |  |  |  |  |
| 4. Propuneri pentru acoperirea creşterii cheltuielilor bugetare  |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare  |  |  |  |  |  |  |
| 7. Alte informaţii | Nu au fost identificate |

**Secţiunea 5.**

**Efectele proiectului de act normativ asupra legislaţiei în vigoare**

|  |  |
| --- | --- |
| 1.Măsuri normative necesare pentru aplicarea prevederilor proiectului de act normativ. a) acte normative în vigoare ce vor fi modificate sau abrogate, ca urmare a intrarii în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii. | Prezentul proiect de act normativ modifică/completează următoarele acte normative:* Legea nr. 98/2016 privind achizițiile publice;
* Legea nr. 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului Național de Soluționare a Contestațiilor;
* Hotărârea Guvernului nr. 395/2016 pentru aprobarea [Normelor metodologice](https://legislatie.just.ro/Public/DetaliiDocumentAfis/227145) de aplicare a prevederilor referitoare la atribuirea contractului de achiziție publică/acordului-cadru din [Legea nr. 98/2016](https://legislatie.just.ro/Public/DetaliiDocumentAfis/222867) privind achizițiile publice
* Hotărârea Guvernului nr. 1/2018 pentru aprobarea [condițiilor](https://legislatie.just.ro/Public/DetaliiDocumentAfis/196641) generale și specifice pentru anumite categorii de contracte de achiziție aferente obiectivelor de investiții finanțate din fonduri publice
* Legea apelor nr. 107/1996;
* Legea nr. 50/1991 privind autorizarea executării lucrărilor de construcții;
* Legea nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local;
* Ordonanța de urgență a Guvernului nr. 101/2020 privind unele măsuri pentru implementarea proiectelor cu finanțare din fonduri europene în vederea evitării riscului de dezangajare pentru perioada de programare 2014-2020;
* Legea 10/1995 privind calitatea în construcții;
 |
| 11 Compatibilitatea proiectului de act normativ cu legislaţia în domeniul achiziţiilor publice:a) impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii;b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante." | Acest proiect de hotărâre a Guvernului nu se referă la acest domeniu. |
| 2.Compatibilitatea proiectului de act normativ cu legislaţia comunitară în materie | Acest proiect de hotărâre a Guvernului nu se referă la acest domeniu |
| 3.Decizii ale Curţii Europene de Justiţie şi alte documente | Acest proiect de hotărâre a Guvernuluinu se referă la acest domeniu |
| 4.Evaluarea conformităţii | Acest proiect de hotărâre a Guvernului nu se referă la acest domeniu |
| 5.Alte acte normative şi/sau documente internaţionale din care decurg angajamente | Acest proiect de hotărâre a Guvernuluinu se referă la acest domeniu |
| 6. Alte informaţii | Nu au fost identificate |

 **Secţiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| 1.Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ a fost afișat pe site-ul Ministerului Transporturilor și Infrastructurii. |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4.Consultările desfăşurate în cadrul comisiilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect |
| 5.Informaţii privind avizarea de cătrea) Consiliul Legislativ b) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ nu se referă la acest subiect |
| 6. Alte informaţii | Nu au fost identificate |

**Secţiunea 7.**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 1.Informarea societăţii civile cu privire la necesitatea elaborării proiectului de act normativ | Proiectul prezentului act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată. |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu produce nici un impact asupra mediului. |
| 3. Alte informaţii | Nu au fost identificate |

**Secţiunea 8.**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Proiectul de hotărâre nu se referă la acest domeniu |
| 2. Alte informaţii | Nu au fost identificate |

Pentru considerentele de mai sus, am elaborat alăturatul proiect de Ordonanță de urgență a Guvernului pentru modificarea și completarea unor acte normative în domeniul infrastructurii de transport de interes național, care, în forma prezentată, a fost avizat de ministerele interesate şi pe care îl supunem spre adoptare.

**VICEPRIM-MINISTRU,**

**MINISTRUL TRANSPORTURILOR ȘI INFRASTRUCTURII**

**Sorin Mihai GRINDEANU**

**AVIZĂM:**

|  |  |
| --- | --- |
| **MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI** **Attila Zoltan CSEKE** | **MINISTRUL MEDIULUI, APELOR ȘI PĂDURILOR****Tanczos BARNA**  |
| **MINISTRUL ENERGIEI****Virgil – Daniel POPESCU** | **MINISTRUL INVESTIȚIILOR ȘI PROIECTELOR EUROPENE****Dan VÎLCEANU** |
| **SECRETARUL GENERAL AL** **GUVERNULUI****Marian NEACȘU** | **MINISTRUL FINANȚELOR****Adrian CÂCIU** |
| **PREȘEDINTE****AGENȚIA NAȚIONALĂ PENTRU ACHIZITII PUBLICE** **Liviu BOSTAN** | **MINISTRUL JUSTIŢIEI****Marian-Cătălin PREDOIU** |

**SECRETAR DE STAT**

**IONEL SCRIOȘTEANU**

**SECRETAR GENERAL**

**MARIANA IONIȚĂ**

**SECRETAR GENERAL ADJUNCT**

**ADRIAN DANIEL GĂVRUȚA**

**DIRECȚIA AVIZARE**

**DIRECTOR**

**LAURA ELENA ȚOPA**

**DIRECȚIA ECONOMICĂ**

**DIRECTOR**

**LAURA DIANA GÎRLĂ**

**DIRECȚIA GENERALĂ ORGANISMUL INTERMEDIAR PENTRU TRANSPORT**

**DIRECTOR GENERAL**

**FELIX ARDELEAN**

**DIRECȚIA ACHIZIȚII PUBLICE ȘI SERVICII INTERNE**

**DIRECTOR**

**GEORGETA BRATU**

**DIRECȚIA GENERALĂ MONITORIZARE PROIECTE**

**DIRECȚIA REGLEMENTĂRI TEHNICE, AUTORIZAȚII DE CONSTRUIRE ȘI MEDIU**

**DIRECTOR**

**MIRELA CEBANU**

**DIRECȚIA PROIECTE STRATEGICE ȘI MONITORIZARE PROIECTE**

**DIRECTOR**

**MIHAELA MOCANU**